Perang Balkan Kedua
Perang Balkan Kedua adalah sebuah konflik yang meletus apabila Bulgaria yang tidak berpuas hati dengan pembahagian wilayah selepas tamatnya Perang Balkan I, telah menyerang bekas sekutunya Serbia dan Greece, pada 29 Jun 1913. Bulgaria telah membuat persetujuan pra-perang berkenaan dengan pembahagian wilayah Macedonia. Tetapi Serbia, yang kecewa apabila dipaksa oleh Kuasa Besar untuk mengosongkan Albania, enggan untuk melepaskan lebih banyak wilayah taklukan. Bulgaria kemudian mengistiharkan perang ke atas Serbia. Tidak lama kemudian, pertikaian kecil meletus di sepanjang sempadan dalam zon diduduki di antara Bulgaria, Serbia dan Greece. Serbia mula berunding dengan Greece, yang mana mula curiga akan niat Bulgaria. Tentera Serbia dan Greek serta merta mengundurkan serangan Bulgarian. Romania juga menyerang Bulgaria sebagai tindak balas atas serangan terdahulu di sempadan. Empayar Uthmaniyyah mengambil kelebihan situasi ini untuk mendapatkan semula beberapa wilayah yang hilang semasa Perang Balkan Pertama.